
RAPORT

asupra

 proiectului de Lege privind abilitarea Guvernului de a emite ordonanţe

În conformitate cu prevederile art. 95 şi art.115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr. PL-x 543 din 7 decembrie 2017 şi înregistrat cu         nr.4c-11/1211 din 8 decembrie 2017.

Consiliul Legislativ a avizat favorabil proiectul de lege, cu observaţii şi propuneri, conform adresei cu nr. 1008 din 22 noiembrie 2017.                                                                                     

Senatul, în calitate de primă Cameră sesizată, a adoptat proiectul de lege în şedinţa din ziua de 4 decembrie 2017.
Camera Deputaţilor este Cameră decizională, în conformitate cu dispoziţiile art.75 alin.(1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.


Proiectul de lege are ca obiect de reglementare abilitarea Guvernului de a emite ordonanţe de la intrarea în vigoare a prezentei legi şi până la data de 31 ianuarie 2018.

Potrivit prevederilor art.115 alin.(1) din Constituţia României, republicată, abilitarea Guvernului se face doar pentru domenii care nu fac obiectul legilor organice.

În situaţia menţionării generice a domeniilor în care se vor emite ordonanţe, fiecare caz în parte va trebui analizat cu ocazia elaborării proiectului de ordonanţă a Guvernului, astfel încât reglementările emise să nu cuprindă dispoziţii care ar fi de nivelul legilor organice.


Deoarece prin proiect se prevăd şi intervenţii asupra unor legi adoptate la nivel organic, precum şi asupra unor ordonanţe de urgenţă aprobate prin legi organice, este necesar ca schimbările dorite să se refere doar la dispoziţii cu caracter ordinar din cadrul respectivelor acte normative, pentru a se respecta deciziile Curţii Constituţionale în materie.

      
Proiectul de lege stabileşte următoarele domenii de reglementare pentru care se solicită abilitarea Guvernului de a emite ordonanţe pe perioada vacanţei parlamentare, şi anume:
I. FINANŢE PUBLICE ŞI ECONOMIE
II. DEZVOLTARE REGIONALĂ, ADMINISTRAŢIE PUBLICĂ ŞI FONDURI EUROPENE
III. MEDIU
IV. SĂNĂTATE
V. AGRICULTURĂ ŞI DEZVOLTARE RURALĂ
VI. MUNCĂ ŞI SERVICII SOCIALE
VII. CULTURĂ ŞI IDENTITATE NAŢIONALĂ
VIII. COMUNICAŢII ŞI SOCIETATE INFORMAŢIONALĂ
IX. TRANSPORTURI
X. AFACERI INTERNE
XI. Prorogarea sau modificarea unor termene prevăzute în acte normative cu putere de lege.
Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la data de 31 ianuarie 2018. Nerespectarea termenului atrage încetarea efectelor ordonanţei.

În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat proiectul de lege supus aprobării în şedinţa din ziua de 11 decembrie 2017.

Membrii Comisiei juridice, de disciplină şi imunităţi au fost prezenţi la şedinţă conform listei de prezenţă.


La dezbaterea proiectului de lege au participat, în calitate de invitaţi din partea Guvernului României, domnul Viorel Ilie, ministru şi doamna Ştefania Birlibescu, secretar de stat - Ministerul pentru Relaţia cu Parlamentul, domnul Bogdan Samoilă – subsecretar de stat în Ministerul Afacerilor Interne, doamna Carmen Elian, subsecretar de stat - Ministerul Comunicaţiilor şi Societăţii Informaţionale, domnul Claudiu Sorin Roşu Mareş, secretar de stat -  Ministerul Agriculturii şi Dezvoltării Rurale, domnul Cornel Brezuică, secretar de stat - Ministerul Mediului, domnul Geroge Băeşu, preşedinte - Autoritatea Naţională pentru Restituirea Proprietăţilor, Bujor Mihaela, manager public -  Ministerul Muncii şi Justiţiei Sociale, domnul Gheroghe Popa, secretar de stat - Ministerul Culturii şi Identităţii Naţionale, doamna Sirma Caraman, secretar de stat - Ministerul Dezvoltării Regionale, Administraţiei Publice şi Fondurilor Europene, domnul Dumitrescu Dan, secretar de stat – Ministerul Sănătăţii, Ion Ghizdeanu, secretar de stat – Ministerul finanţelor Publice.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor un raport de adoptare a proiectului de Lege privind abilitarea Guvernului de a emite ordonanţe, cu amendamentele admise redate în Anexa nr.1 şi amendamentele respinse din Anexa nr.2, anexe care fac parte integrantă din prezentul raport.
În raport cu obiectul şi conţinutul său, proiectul de lege face parte din categoria legilor ordinare şi urmează a fi adoptat în conformitate cu prevederile art.76 alin. (2) din Constituţia României, republicată.
             PREŞEDINTE,                                     
                                         SECRETAR,
                   
    Eugen NICOLICEA





         Costel Neculai DUNAVA
Întocmit,
Consilier parlamentar










Rodica Penescu     
    Anexa nr.1
AMENDAMENTE ADMISE
la proiectul de Lege privind abilitarea Guvernului de a emite ordonanţe
	Nr. crt.
	Text Senat
	Text propus de comisie

(autorul amendamentului)
	Motivare/Observaţii

	1.
	Lege

privind abilitarea Guvernului de a emite ordonanţe


	Nemodificat
	

	2.
	Art.1. -  În temeiul art.115 alin. (1) din Constituţia României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea celei de-a doua sesiuni ordinare a anului 2017, şi până la reluarea lucrărilor Parlamentului în prima  sesiune ordinară a anului 2018, să emită ordonanţe în domenii care nu fac obiectul legilor organice, după cum urmează:
	Nemodificat


	

	3.
	I. FINANŢE PUBLICE ŞI ECONOMIE:
	Nemodificat


	

	4.
	1. reglementarea unor măsuri în domeniul inspecţiei economico-financiare efectuată de Ministerul Finanţelor Publice;
	Nemodificat


	

	5.
	2. modificarea şi completarea unor acte normative cu impact în domeniul achiziţiilor publice;
	Nemodificat


	

	6.
	3. modificarea şi completarea Ordonanţei de urgenţă a Guvernului nr.77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr.21/1996, aprobată cu modificări şi completări prin Legea nr. 20/2015, cu modificările ulterioare; 
	Nemodificat


	

	7.
	4. reglementări privind pachetele de servicii de călătorie şi serviciile de călătorie asociate, precum şi pentru modificarea şi completarea unor acte normative;
	Nemodificat


	

	8.
	5. modificarea şi completarea Ordonanţei de urgenţă a Guvernului nr.77/1999 privind unele măsuri pentru prevenirea incapacităţii de plată, aprobată cu modificări prin Legea nr.211/2001, cu modificările ulterioare;
	Nemodificat


	

	9.
	6. modificarea şi completarea Ordonanţei de urgenţă a Guvernului nr. 23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, aprobată cu completări prin Legea nr.360/2004, cu modificările şi completările ulterioare;
	Nemodificat


	Punct de vedere/Motivare AVAS (transmis prin adresa cu nr.17/32911 din 11.12.2017)
“În vederea realizării acţiunilor de preluare şi reinserţie a activelor/activelor funcţionale într-un circuit economic de interes central sau local, sunt necesare prezentele modificări legislative şi cu privire la operaţiunile de evaluare, auditare, expertizare tehnico-economică, autentificare convenţii de dare în plată, care însoţesc procedura de dare în plată şi pentru care AVAS va efectua costuri, cu fondurile existente în bugetul aprobat anual.”

	10.
	7. modificarea şi completarea Ordonanţei de urgenţă a Guvernului nr.109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016, cu modificările ulterioare;
	Nemodificat


	

	11.
	8. măsuri privind consolidarea poziţiei de acţionar a statului şi unele măsuri privind administrarea participaţiilor statului;
	Nemodificat


	

	12.
	9. modificarea şi completarea Ordonanţei de urgenţă a Guvernului nr.190/2000 privind regimul metalelor preţioase şi pietrelor preţioase în România, republicată, cu modificările şi completările ulterioare; 
	Nemodificat


	

	13.
	10. compensarea unor creanţe reciproce între statul român şi persoanele beneficiare ale legilor din domeniul restituirii proprietăţii;
	Nemodificat


	

	14.
	11. măsuri privind serviciile de plată.
	Nemodificat


	

	15.
	-------------------------------------------------
	La articolul 1, la punctul I, după poziţia 11, se introduce o nouă poziţie, poziţia 12, cu următorul cuprins: 

12. Modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România, aprobată cu modificări şi completări prin Legea nr.755, cu modificările şi completările ulterioare.
Aprobat:
Comisia juridică, de disciplină şi imunităţi
	Amendament transmis de Ministerul pentru Relaţia cu Parlamentul, prin adresa cu nr.12648 din 8 decembrie 2017.

MOTIVARE AMENDAMENT:

“Introducerea amendamentului propus constituie o necesitate în vederea aducerii la îndeplinire a obiectivelor şi a desfăşurării în condiţii optime a acţiunilor stabilite în Programul multianual de marketing şi promovare turistică şi Programul multianual de dezvoltare a destinaţiilor, formelor şi produselor turistice.”
Ministrul Turismului
Mircea Titus Dobre


	16.
	II. DEZVOLTARE REGIONALĂ, ADMINISTRAŢIE PUBLICĂ ŞI FONDURI EUROPENE:
	Nemodificat


	

	17.
	1. reglementarea unor măsuri în domeniul  fondurilor europene nerambursabile;
	Nemodificat


	

	18.
	2. reglementarea unor măsuri în domeniul programelor naţionale de dezvoltare locală;
	Nemodificat


	

	19.
	3. organizarea şi publicarea monitoarelor oficiale ale unităţilor/subdiviziunilor administrativ-teritoriale în format electronic;
	Nemodificat


	

	20.
	4. modificarea şi completarea Ordonanţei de urgenţă a Guvernului nr.107/2002 privind înfiinţarea Administraţiei Naţionale Apele Române, aprobată cu modificări prin Legea nr.404/2003, cu modificările şi completările ulterioare.
	Nemodificat


	

	21.
	III. MEDIU:
	Nemodificat


	

	22.
	1. modificarea şi completarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene, aprobată prin Legea        nr.163/2012, cu modificările şi completările ulterioare.
	Nemodificat


	

	23.
	2. reglementări privind achiziţionarea de către autorităţile şi instituţiile publice de autoturisme în cadrul programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante din punct de vedere energetic, finanţat din Fondul pentru mediu.
	Nemodificat
	

	24.
	IV. SĂNĂTATE:
	Nemodificat
	

	25.
	- reglementarea unor măsuri în domeniul sănătăţii.
	Nemodificat


	- Legea nr.96/2006 privind reforma în domeniul sănătăţii a fost adoptată ca lege organică.

	26.
	V. AGRICULTURĂ ŞI DEZVOLTARE RURALĂ
	Nemodificat


	

	27.
	- modificarea şi completarea Ordonanţei de urgenţă a Guvernului nr.34/2000 privind produsele agroalimentare ecologice, aprobată prin Legea nr. 38/2001, cu modificările şi completările ulterioare.
	Nemodificat


	

	28.
	VI. MUNCĂ ŞI SERVICII SOCIALE:
	Nemodificat


	

	29.
	- modificarea Şi completarea unor acte normative în domeniul serviciilor sociale. 
	Nemodificat


	

	30.
	VII. CULTURĂ ŞI IDENTITATE NAŢIONALĂ:
	Nemodificat

	

	31.
	1. modificarea şi completarea Legii nr. 182/2000 privind protejarea patrimoniului cultural naţional mobil, republicată, cu modificările şi completările ulterioare;
	Nemodificat


	

	32.
	2. modificarea şi completarea Ordonanţei Guvernului nr.43/2000 privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare;
	Nemodificat


	

	33.
	3. modificarea şi completarea Legii nr. 422/2001 privind protejarea monumentelor istorice, republicată, cu modificările şi completările ulterioare;
	Nemodificat


	

	34.
	4. modificarea şi completarea Ordonanţei Guvernului nr.51/1998 privind îmbunătăţirea sistemului de finanţare a programelor, proiectelor şi acţiunilor culturale, aprobată cu modificări şi completări prin Legea nr.245/2001, cu modificările şi completările ulterioare.
	Nemodificat


	

	35.
	VIII. COMUNICAŢII  ŞI SOCIETATE INFORMAŢIONALĂ:
	Nemodificat


	

	36.
	1. măsuri privind asigurarea unui nivel comun ridicat de securitate a reţelelor şi sistemelor informatice;
	Nemodificat


	

	37.
	2.măsuri în domeniul radiocomunicaţiilor.
	Nemodificat


	

	38.
	IX. TRANSPORTURI:


	Nemodificat


	

	39.
	- modificarea şi completarea anexei nr. 1 la Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr. 424/2002, cu modificările şi completările ulterioare.
	Nemodificat


	Ordonanţa Guvernului nr. 15/2002 este aprobată cu modificări şi completări prin Legea nr.424/2002, cu modificările şi completările ulterioare. Legea nr.424/2002 a fost adoptată ca lege organică.

	40.
	-------------------------------------------------
	La articolul 1, după pct. IX se introduce un nou punct, pct. X, cu următorul cuprins:

“X. AFACERI INTERNE:
  - modificarea şi completarea Ordonanţei Guvernului nr. 83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor, aprobată cu modificări şi completări prin Legea nr.362/2002, cu modificările şi completările ulterioare;”
Autor amendament:

deputat Oana Consuela Florea

Aprobat:
Comisia juridică, de disciplină şi imunităţi


	MOTIVAREA 

AMENDAMENTULUI:

În vederea sprijinirii activităţii acelor misiuni diplomatice/oficii consulare ale României în Europa care procesează cel mai mare volum de documente de călătorie, este necesară modificarea şi completarea O.G. nr. 83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor, aprobată cu modificări şi completări prin Legea nr. 362/2002, cu modificările şi completările ulterioare. Astfel, se va crea cadrul legal necesar care să permită  desfăşurarea activităţilor de primire şi procesare a cererilor de paşapoarte la sediul misiunilor diplomatice/oficiilor consulare ale României în străinătate, de către personalul din ţară, specializat în primirea şi procesarea cererilor de paşapoarte. 


	41.
	X. Prorogarea sau modificarea unor termene prevăzute în acte normative cu putere de lege.
	XI. Prorogarea sau modificarea unor termene prevăzute în acte normative cu putere de lege.
Aprobat:

Comisia juridică, de disciplină şi imunităţi


	Punctul X se renumerotează şi devine pct. XI, ca urmare a introducerii unui nou punct, pct. X.

	42.
	Art. 2. – În conformitate cu dispoziţiile articolului 115 alineatul (3) din Constituţia României, republicată, ordonanţele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în prima sesiune ordinară a anului 2018. Nerespectarea termenului atrage încetarea efectelor ordonanţei.
	Art. 2 se modifică şi va avea următorul cuprins:

Art. 2. – În conformitate cu dispoziţiile articolului 115 alineatul (3) din Constituţia României, republicată, ordonanţele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la data de 31 ianuarie 2018. Nerespectarea termenului atrage încetarea efectelor ordonanţei.

	















   Anexa nr. 2

AMENDAMENTE RESPINSE:
	Nr. crt.
	Text Senat
	Text respins de comisie

(autorul amendamentului)
	Motivarea respingerii amendamentului

	1.


	VII. CULTURĂ ŞI IDENTITATE NAŢIONALĂ:
	Se elimină.

Deputat Marton Arpad


	

	2.
	1. modificarea şi completarea Legii nr.182/2000 privind protejarea patrimoniului cultural naţional mobil, republicată, cu modificările şi completările ulterioare;
	Se elimină.

Deputat Marton Arpad


	

	3.
	2. modificarea şi completarea Ordonanţei Guvernului nr.43/2000 privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare;
	Se elimină.

Deputat Marton Arpad


	

	4.
	3. modificarea şi completarea Legii nr. 422/2001 privind protejarea monumentelor istorice, republicată, cu modificările şi completările ulterioare;
	Se elimină.

Deputat Marton Arpad


	

	5.
	4. modificarea şi completarea Ordonanţei Guvernului nr.51/1998 privind îmbunătăţirea sistemului de finanţare a programelor, proiectelor şi acţiunilor culturale, aprobată cu modificări şi completări prin Legea nr.245/2001, cu modificările şi completările ulterioare.
	Se elimină.

Deputat Marton Arpad


	

	6.
	Art. 2. – În conformitate cu dispoziţiile articolului 115 alineatul (3) din Constituţia României, republicată, ordonanţele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în prima sesiune ordinară a anului 2018. Nerespectarea termenului atrage încetarea efectelor ordonanţei.
	4. Art. 2 se modifică şi va avea următorul cuprins:
Art. 2. – În conformitate cu dispoziţiile articolului 115 alineatul (3) din Constituţia României, republicată, ordonanţele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la data de 20 ianuarie 2018. Nerespectarea termenului atrage încetarea efectelor ordonanţei.
Autor amendament:

Deputat Gabriel Andronache

	


Consilier parlamentar,
Rodica Penescu 

